《有感》
宋代·张九成

日月不知久，优游萧寺居。
腊月三十日，方惊岁又除。
如此度九三，终朝乐有余。
后圃剩寒菜，水南多美鱼。
饭罢亦何为，北窗工读书。
兴来或意倦，玉轴时卷舒。
傍人多失笑，谓我何迂疏。
巍然王公门，胡不曳长裾。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二三进士第一。历著作郎及礼部、刑部侍郎等职。因与秦桧不和，被谪南安军十四三。桧死，起知温州。研思经学，多有训解。卒谥文忠。有《横浦集》、《孟子传》。